EkBass/fiwiki-20250220-pages-articles huggingface dataset:
Peter Finch

thumb|Peter Finch Peter Finch (oik. Frederick George Peter Ingle-Finch 28. syyskuuta 1916 Lontoo, Englanti – 14. tammikuuta 1977 Beverly Hills, Kalifornia) oli brittiläissyntyinen australialainen näyttelijä. Hän syntyi Englannissa, mutta hänen vanhempansa olivat australialaisia ja hän kasvoi Sydneyssä. Finch oli suosittu radioesiintyjä Austtraliassa, kun hän muutti Englantiin ja siirtyi elokuvauralle. Hän näytteli vuoroin Englannissa, vuoroin Yhdysvalloissa. Finch aloitti elokuvauransa 1930-luvun lopussa. Hänen tunnetuimpia elokuvia ovat muun muassa Hyvästi, Mrs. Miniver (The Miniver Story, 1950), Robin Hood ja iloiset veikot (The Story of Robin Hood and His Merrie Men, 1952), Norsupolku (Elephant Walk, 1954), Tumma kostaja (The Dark Avenger, 1955) ja Kathryn Hulmen romaaniin perustuva Nunnan tarina (The Nun's Story, 1959), jossa vastanäyttelijänä oli Audrey Hepburn. Finchin viimeiseksi elokuvaksi jäi Kasvot kuvaruudussa (Network, 1976), josta hän sai parhaan miespääosan Oscarin postuumisti. Hän oli Golden Globe-ehdokkaana 1972 elokuvasta Saakelin sunnuntai, ja sai palkinnon 1977 elokuvasta Kasvot kuvaruudussa. Finch oli elämänsä aikana kolme kertaa naimisissa ja hänellä oli neljä lasta. Hän kuoli sydänkohtaukseen 60-vuotiaana. ==Lähteet== == Aiheesta muualla == * * Peter Finch NNDB:ssä Luokka:Australialaiset näyttelijät Luokka:Parhaan miespääosan Oscar-palkinnon saajat Luokka:Golden Globe -palkinnon saajat Luokka:BAFTA-palkinnon saajat Luokka:Vuonna 1916 syntyneet Luokka:Vuonna 1977 kuolleet
Pyhä Silvia

Pyhä Silvia (n. 515- n. 592) oli paavi Gregorius Suuren äiti. Lisäksi häntä pidetään pyhimyksenä katolisessa kirkossa. Myös Silvian sukulaisista hänen poikansa ja hänen aviomiehensä kaksi sisarta on julistettu myöhemmin pyhimyksiksi. Tiedot Silvian elämästä ovat vähäisiä ja osin ristiriitaisia. Osa lähteistä kertoo hänen kotipaikakseen Sisilian, osa Rooman. Hänen uskotaan kuolleen noin vuonna 592, eli noin kaksi vuotta sen jälkeen, kun hänen pojastaan oli tullut paavi. == Lähteet == Luokka:Italialaiset pyhimykset
M/S Stena Nautica

M/S Stena Nautica () on ruotsalainen ropax-rahtilaiva, jolla Stena Line -varustamo liikennöi Ruotsin Halmstad ja Tanskan Grenån väliä. Laiva on rekisteröity Ruotsin lipun alle ja sen kotisatama on Göteborg. Vuonna 2001 tapahtuneen korjaustyön jälkeen laivaan mahtuu 663 matkustajaa ja heitä varten on 148 hyttipaikkaa. Henkilöautoja mahtuu mukaan 337 kappaletta autokaistoille, joiden pituus on 1 235 kaistametriä. Stena Nautican sisaralus on M/S Color Viking. == Käyttöhistoria == 14\. toukokuuta 1985 alus kastettiin ja 29. toukokuuta se laskettiin vesille. 21. huhtikuuta 1986 alus luovutettiin Danske Statsbanerin omistukseen, joka rekisteröi sen Tanskan lipun alle nimellä Niels Klim. Kotisatamaksi tuli Århus. Luovutuksen jälkeen alus aloitti liikennöinnin Århusin ja Kalundborgin välillä. Vuonna 1990 Stena Ab ilmoitti ostavansa aluksen. Luovutuksen uudelle omistajalle ilmoitettiin tapahtuvan vuonna 1991. 20. toukokuuta 1991 alus rekisteröitiin Stena Ab:n omistukseen. Lippuvaltioksi tuli Bermuda ja kotisatamaksi Hamilton. Alus myös nimettiin Stena Nauticaksi. Maaliskuussa 1992 alus sai nimen Isle of Innisfree. Huhtikuussa 1995 alus aikarahdattiin Lion Ferryn liikenteeseen nimellä Lion King. 30. huhtikuuta 1996 alus sai nimen Lion King II. 6. toukokuuta 1996 alus sai jälleen nimen Stena Nautica. Vuonna 2004 Stena Nautica rekisteröitiin ensin Stena Nautica Line Ltd:n, sitten Stena Bermuda Line Ltd:n ja vuoden lopulla Stena Rederi Ab:n omistukseen Ruotsin lipun alle. == Lähteet == == Aiheesta muualla == *Fakta om Fartyg – M/S Niels Klim Stena Nautica Stena Nautica
Pyhä Trasilla

Pyhä Trasilla (n. 500-luvulla) oli kuudennella vuosisadalla elänyt neitsyenä tunnettu paavi Gregorius Suuren täti tämän isän puolelta. Lisäksi katolinen kirkko pitää Trasillaa myös pyhimyksenä. Trasillan suvusta myös hänen veljenpoikansa, sisarensa sekä veljensä vaimo on julistettu pyhimyksiksi. Legendan mukaan Pyhä Trasilla menehtyi jouluaattona.Patron Saints Index: Saint Trasilla Lisäksi hänen kerrotaan nähneen kuollessaan Jeesuksen viittovan häntä Taivaisiin. Hänen siskonsa Emilianan kerrotaan myös menehtyneen muutama päivä myöhemmin. ==Lähteet== Luokka:Italialaiset pyhimykset en:Trasilla and Emiliana
Pyhä Emiliana

Pyhä Emiliana (n. 500-luvulla) oli neitsyenä tunnettu paavi Gregorius Suuren täti tämän isän puolelta. Katolisessa kirkossa Emilianaa pidetään pyhimyksenä. Emilianan sukulaisista myös tämän sisar Trasilla, veljenpoika Gregorius ja veljen vaimo Silvia on julistettu pyhimyksiksi.Patron Saints Index: Saint Emiliana Legendan mukaan Pyhä Emiliana kuoli vain muutaman päivän kuluttua siitä, kun hänen sisarensa oli kuollut. ==Lähteet== Luokka:Italialaiset pyhimykset
Royal Mint

Royal Mint () on Yhdistyneen kuningaskunnan hallituksen alaisuudessa toimiva metallirahan lyömiseen tarkoitettu laitos. Royal Mint on valmistanut kolikoita sadalle eri maalle. Royal Mintillä on 1 100 vuoden pituinen historia. Käyttö- ja juhlarahojen lisäksi Royal Mint valmistaa myös mitaleita ja jonkin verran kunniamerkkejä. Royal Mint sai nykyiset tilansa Llantrisantista, Walesista, kun Britannia siirtyi LSD-rahajärjestelmästä desimaalijärjestelmään 1970-luvun taitteessa. Tilat otettiin käyttöön vuonna 1968 ja ne vihki tarkoitukseensa kuningatar Elisabeth II. Vanha rahapaja sijaitsi Lontoon Towerissa (Tower Hill) vuoteen 1809 asti, jolloin se siirrettiin East Smithfieldiin.Smith 2013, 101 == Lähteet == * ===Viitteet=== == Aiheesta muualla == *Royal Mintin viralliset kotisivut Luokka:Rahapajat Luokka:Valtionyhtiöt
Stoke Rochford

Stoke Rochford on noin asukkaan kylä ja kunta (civil parish) Lincolnshiren kreivikunnassa, itäisessä Englannissa. Se sijaitsee South Kestevenin hallintopiirissä, Granthamista etelään. Kylän suurimpiin nähtävyyksiin kuuluu William Burnin suunnittelema Stoke Rochford Hall, joka rakennettiin vuonna 1815. Rakennus kärsi palosta vuonna 2005. Kuuluisia Stoke Rochfordissa nykyään asuvia ovat voimailija Geoff Capes sekä Walesin prinsessa Dianan nuorin sisko Sarah McCorquodale. == Lähteet == == Aiheesta muualla == *Stoke Rochford Hall Luokka:Asutut paikat Lincolnshiressä Luokka:Englannin kylät Luokka:Englannin kunnat
Everybody Jam!

Everybody Jam! on Scatman Johnin toinen vuonna 1996 julkaistu studioalbumi. ==Kappaleet== # # # # # # # # # # # # # # Japanilaiset bonuskappaleet * 15. Paa Pee Poo Pae Po - 3:50 * 16. I'm Free - 3:37 * 17. Jazzology - 3:53 * 18. Pripri Scat" (Radio edit) - 3:16 * 19. Su Su Su Super Ki Re i" (Radio edit) - 3:56 ==Lähteet== Luokka:Vuoden 1996 albumit Luokka:Scatman Johnin albumit
Katie Boyle

Katie Boyle (Caterina Irene Elena Maria Imperiali Di Francavilla, 26. toukokuuta 1926 – 20. maaliskuuta 2018personality and UK Eurovision host Katie Boyle dies aged 91) oli brittiläinen juontaja. Hän juonsi Britanniassa näytettyä versiota What's My Line? -ohjelmasta ja juonsi myös Eurovision laulukilpailun neljästi: vuonna 1960, 1963, 1968 ja 1974. ==Lähteet== Luokka:Brittiläiset juontajat Luokka:Britannianitalialaiset Luokka:Vuonna 1926 syntyneet Luokka:Vuonna 2018 kuolleet
Trofeo Santiago Bernabéu

Trofeo Santiago Bernabéu on vuodesta 1979 lähtien pelattu jalkapallon kutsuturnaus, jonka Real Madrid järjestää edesmenneen puheenjohtajansa Santiago Bernabéun muistoksi. Turnaus on perinteisesti pelattu elo–syyskuussa, ja se on usein kauden ensimmäinen kerta, kun kannattajat näkevät joukkueen sen kotistadionilla Estadio Santiago Bernabéulla. Vuosina 1979–1984 ja 1986 turnaukseen otti osaa neljä joukkuetta ja se koostui välieristä, pronssiottelusta ja loppuottelusta. Vuonna 1985 ja vuodesta 1987 lähtien on pelattu vain yksi ottelu Real Madridin ja toisen kutsutun joukkueen välillä lukuun ottamatta vuotta 2002, jolloin turnaus pelattiin jälleen neljän joukkueen kesken Real Madridin satavuotisjuhlallisuuksien vuoksi. Vuoden 2007 Trofeo Santiago Bernabéu oli määrä pelata 29. elokuuta portugalilaista Sportingia vastaan, mutta Real Madrid päätti lykätä ottelua kunnioittaakseen edellisenä päivänä menehtyneen jalkapalloilija Antonio Puertan muistoa. Ottelu pelattiin lopulta 5. joulukuuta serbialaista Partizania vastaan. Vuonna 2014 ottelu jäi kokonaan pelaamatta. == Loppuottelut == Vuosi Voittaja Vastustaja Tulos 1979 Bayern München Ajax 2–0 1980 Bayern München Real Madrid 1–1 1981 Real Madrid AZ ’67 0–0 1982 HSV Standard Liège 3–1 1983 Real Madrid HSV 3–2 1984 Real Madrid Köln 4–1 1985 Real Madrid Bayern München 4–2 1986 Dynamo Kiova Real Madrid 3–2 1987 Real Madrid Everton 6–1 1988 Milan Real Madrid 3–0 1989 Real Madrid Liverpool 2–0 1990 Milan Real Madrid 3–1 1991 Real Madrid Colo-Colo 6–1 1992 Ajax Real Madrid 3–1 1993 Internazionale Real Madrid 2–2 1994 Real Madrid Palmeiras 3–2 1995 Real Madrid Ajax 1–0 1996 Real Madrid Benfica 4–0 1997 Real Madrid Portuguesa 1–0 1998 Real Madrid Peñarol 4–0 1999 Real Madrid Milan 4–2 2000 Real Madrid Santos 2–0 2001 Internazionale Real Madrid 2–1 2002 Bayern München Real Madrid 2–1 2003 Real Madrid River Plate 3–1 2004 Universidad Real Madrid 1–0 2005 Real Madrid MLS Selección 5–0 2006 Real Madrid Anderlecht 2–1 2007 Real Madrid Partizan 2–0 2008 Real Madrid Sporting 5–3 2009 Real Madrid Rosenborg 4–0 2010 Real Madrid Peñarol 2–0 2011 Real Madrid Galatasaray 2–1 2012 Real Madrid Millonarios 8–0 2013 Real Madrid Al-Sadd 5–0 2014 Ei pelattu. 2014 Real Madrid Galatasaray 2–1 Ottelun päättyessä tasan voittaja ratkaistiin rangaistuspotkukilpailussa. === Voitot seuroittain === Seura Voitot Real Madrid 25 Bayern München 3 Milan 2 Internazionale Ajax 1 HSV Universidad Dynamo Kiova == Lähteet == == Aiheesta muualla == * Trofeo Santiago Bernabéu RSSSF. Luokka:Jalkapallon seurajoukkuekilpailut Luokka:Real Madrid
Pieni maailma

Pieni maailma on Mandi Lammen vuonna 1998 julkaistu studioalbumi. Albumin julkaisi BMG Finland. Albumin kappaleet "Aurinkosaarella", "Pieni maailma", ja "Miks kaikki kiusaa" julkaistiin myös erillisinä singleinä. Kappaleista "Pyysit minut bailaamaan" ja "Miks kaikki kiusaa" tehtiin myös musiikkivideot. Albumin tunnetuin kappale lienee "Miks kaikki kiusaa", jonka teemana on koulukiusaaminen. Kappale tehtiin Mannerheimin lastensuojeluliiton ja opetushallituksen yhteistyönä toteutettuun koulukiusaamisen vähentämiskampanjaa varten. Levyltä viimeisen kappaleen jälkeen löytyy piiloraita. ==Kappaleet== # # # # # # # # # # ==Lähteet== Luokka:Suomalaiset lastenalbumit Luokka:Suomalaiset popalbumit Luokka:Vuoden 1998 esikoisalbumit
Ǩ

Ǩ (ǩ), k ja hattu, on latinalainen kirjain, jota käytetään koltansaamen, lazin kielen ja romanin kirjoitusjärjestelmissä. Koltansaamessa se ääntyy soinnittomana palataalisena affrikaattana , lazin kielessä soinnittomana velaarisena klusiiliejektiivinä ja romanissa aspiroituneena velaarisena klusiilina . == Unicode-merkkinä == Näyte Unicode Selite HTML-viittaus Laajennettu suomalainen näppäimistö Latinalaisen merkistön laajennusosa B Ǩ U+01E8 latinalainen suuraakkonen K ja hattu &#488; &#x1E8; + ǩ U+01E9 latinalainen pienaakkonen K ja hattu &#489; &#x1E9; + == Lähteet == === Viitteet === Luokka:Latinalaiset kirjaimet
Kia Ceed

Kia Ceed (vuoteen 2018 saakka cee’d) on Kia Motorsin vuodesta 2006 lähtien valmistama alemman keskiluokan automalli, joka korvasi Kia Ceraton. Se jakaa pohjalevynsä ja muun tekniikan sisarmallinsa Hyundai i30:n kanssa. Ceed on valmistajansa ensimmäinen malli, joka on suunniteltu kokonaan Euroopassa ja jota valmistetaan yksinomaan Euroopan maassa. Mallin valmistusta varten Kia rakennutti uuden tehtaan Slovakian Žilinaan. Kolmannen sukupolven esittelyn yhteydessä valmistaja poisti heittomerkin mallin nimestä, joka myös kirjoitetaan jatkossa isolla alkukirjaimella. == Kia cee’d ED (2006–2012) == Ensimmäisen sukupolven cee’d esiteltiin Pariisin autonäyttelyssä syksyllä 2006 viisiovisena hatchbackina ja sw-farmarimallina. Frankfurtin autonäyttelyssä syksyllä 2007 esiteltiin lisäksi kolmiovinen hatchback nimeltään pro cee’d. vasen|pienoiskuva|Kia pro cee’d Vuoden 2007 Euro NCAP -kolaritestistä cee’d sai tulokseksi täydet viisi tähteä. Frankfurtin autonäyttelyssä syksyllä 2009 esiteltiin kasvojenkohotuksen kokenut cee’d, jota uudistettiin erityisesti keulaosasta uusilla ajovaloilla, etusäleiköllä ja puskurilla. Taakse tuli LED- valot. Sisällä ohjauspyörä oli uusi, ja myös kojelautaan tehtiin uudistuksia. == Kia cee’d JD (2012–2018) == Toisen sukupolven cee’d esiteltiin Geneven autonäyttelyssä keväällä 2012 viisiovisena hatchbackina ja farmarina. Kolmiovisen pro cee’din ensiesittely oli Pariisin autonäyttelyssä samana syksynä. Vuoden 2012 Euro NCAP -kolaritestistä cee’d sai tulokseksi täydet viisi tähteä. Frankfurtin autonäyttelyssä syksyllä 2015 esiteltiin pienen kasvojenkohotuksen kokenut cee’d, johon tuli uudet puskurit sekä muutoksia LED-valoihin takana. == Kia Ceed CD (2018–) == Kolmannen sukupolven Ceed esiteltiin Geneven autonäyttelyssä keväällä 2018 viisiovisena hatchbackina ja farmarina. Auto on edeltäjäänsä 20 millimetriä leveämpi ja 23 millimetriä matalampi, mutta akseliväli on pysynyt ennallaan. Kolmiovisesta hatchbackista viisioviseksi fastbackiksi muuttuneen ProCeedin ensiesittely oli Pariisin autonäyttelyssä saman vuoden syksynä. Se on saatavana ainoastaan urheilullisina GT- ja GT-Line-malleina. Vuoden 2019 Euro NCAP -kolaritestistä Ceed sai tulokseksi täydet viisi tähteä. == Lähteet == == Aiheesta muualla == Ceed Luokka:C-segmentin autot Luokka:2000-vuosikymmenen autot Luokka:2010-luvun autot Luokka:2020-luvun autot
Kalevankadun laulava talonmies Sepi Kumpulainen

Kalevankadun laulava talonmies Sepi Kumpulainen on laulaja Sepi Kumpulaisen debyyttialbumi vuodelta 1991. Albumilta löytyvät muun muassa Sepi Kumpulaisen ehdottomiin klassikoihin kuuluvat "Armotonta menoa", "Talonmiehen poika" ja "Railakas ilta Venetsiassa". ==Kappaleet== # # # # # # # # # # # # # # ==Muusikot== * Sepi Kumpulainen – laulu, kitara * Eeva-Kaarina Järvimäki – harmonikka (11) Luokka:Vuoden 1991 esikoisalbumit Luokka:Sepi Kumpulaisen albumit
Martti Miettinen (oikeusneuvos)

Martti Emil Miettinen (31. elokuuta 1922 Viipuri – 17. maaliskuuta 1996Martti Miettisen muistokirjoitus Helsingin Sanomissa.) oli korkeimman oikeuden jäsen eli oikeusneuvos ja oikeustieteen kunniatohtori. Miettinen suoritti ylemmän oikeustutkinnon vuonna 1947 ja sai varatuomarin arvon vuonna 1950. Hän aloitti korkeimmassa oikeudessa ylimääräisenä virkamiehenä 1950 ja eteni esittelijänä esittelijäneuvokseksi 1963. Hän toimi ylimääräisenä oikeusneuvoksena kunnes nimitettiin vakituisesti korkeimman oikeuden jäseneksi vuonna 1965, jossa tehtävässä hän toimi vuoteen 1986. Vuosina 1970–1974 hän toimi laintarkastuskunnan puheenjohtajana. Hän toimi valtakunnanoikeuden sihteerinä sekä Salaputkijutussa että Kätilöopiston jutussa. Vuosina 1957–1962 ja 1964 Miettinen toimi eduskunnassa valiokuntien sihteerin tehtävissä. Miettinen tunnetaan laatimastaan korkeimman oikeuden ratkaisujen hakemistosta 1926–1968. Miettinen toimi asiantuntijana täytettäessä siviilioikeuden ja prosessioikeuden professorien virkoja Helsingin yliopistossa 1972, 1981 ja 1986. Hän sai kunniatohtorin arvon vuonna 1980 Helsingin yliopistosta. ==Lähteet== Luokka:Korkeimman oikeuden jäsenet Luokka:Vuonna 1922 syntyneet Luokka:Vuonna 1996 kuolleet
Street Legal

Street Legal on laulaja-lauluntekijä Bob Dylanin 18. studioalbumi. Street Legal julkaistiin vuonna 1978 Columbia Recordsilta Don DeViton tuottamana ja se myi kultaa Yhdysvalloissa. Street Legal erosi vahvasti Dylanin aikaisemmista levytyksistä muistuttamalla enemmän pop-rockia kuin Dylanin aikaisempi tuotanto. Albumi äänitettiin Santa Monicassa neljässä päivässä, ja sitä on pidetty sanoituksiltaan yhtenä Dylanin henkilökohtaisimmista albumeista. Se kertoo menetyksestä, etsinnästä, vieraantumisesta ja karkotuksesta. Kappaleiden kertojaminät ovat ahdistettuja, kiertolaisia ja yksinäisiä. ==Kappaleet== Kaikki kappaleet säveltänyt ja sanoittanut Bob Dylan. #Changing of the Guards – 7:04 #New Pony – 4:28 #No Time to Think – 8:19 #Baby, Stop Crying – 5:17 #Is Your Love in Vain? – 4:30 #Señor (Tales of Yankee Power) – 5:42 #True Love Tends to Forget – 4:14 #We Better Talk This Over – 4:04 #Where Are You Tonight? (Journey Through Dark Heat) – 6:16 == Muusikot == Albumilla soittavat: == Lähteet == Luokka: Bob Dylanin albumit Luokka:Vuoden 1978 albumit
Virpi Laristo

Virpi Elina Laristo (26. marraskuuta 1934 Helsinki – 3. lokakuuta 2020 Helsinkihttps://www.hs.fi/muistot/art-2000006697614.html) oli suomalainen balettitanssija ja koreografi.Otavan Iso Musiikkitietosanakirja 3, s. 633. Helsinki 1978. ISBN 951-1-04553-9 Laristo työskenteli pitkään Kansallisbaletin solistitanssijana ja myöhemmin myös harjoittajana. Laristo meni Kansallisoopperan balettikouluun kahdeksanvuotiaana. Valmistuttuaan ylioppilaaksi vuonna 1954 hän solmi oopperan baletin kanssa solistisopimuksen. Kansallisbaletista hän jäi eläkkeelle vuonna 1977, mutta hän jatkoi opettamista 1990-luvun alkuun saakka muun muassa Teatterikorkeakoulun tanssitaiteen laitoksella. Suomen Tanssipedagogiliiton puheenjohtajaksi Laristo valittiin vuonna 1979. Laristo on esiintynyt kolmessa suomalaisessa pitkässä elokuvassa: vuonna 1952 Ville Salmisen ohjaamassa elokuvassa Mitäs me taiteilijat, vuonna 1954 Jack Witikan ohjaamassa elokuvassa Pessi ja Illusia sekä vuonna 1961 Ville Salmisen ohjaamassa elokuvassa Toivelauluja. Laristo on kirjoittanut kahdeksanosaisen suomenkielisen balettitekniikan perusteoksen Klassisen baletin didaktiikka kolme ensimmäistä osaa, jotka julkaistiin vuonna 1988. Osat IV–VIII on kirjoittanut Marianna Rumjantseva, ja ne ilmestyivät 2002. Tämän balettitekniikan suomalaisen suurteoksen osat noudattavat baletin uusvenäläisen koulukunnan eli Vaganova-baletin jakoa kahdeksaan opetusluokkaan. Lariston puoliso oli oopperalaulaja Usko Viitanen. Vuonna 1975 Laristolle myönnettiin Pro Finlandia -mitali. Laristo on haudattu puolisonsa viereen Hietaniemen hautausmaan Taiteilijainmäelle. ==Lähteet== * *Riitta Vainio: Lehtiartikkeliaineisto 1978–1998 *Kansallisooppera: Viikon kuvat – kevät 2011 ===Viitteet=== ==Aiheesta muualla== *Laristo, Virpi. Tanssin Tiedotuskeskus – Tanka-tietokanta. Luokka:Suomalaiset balettitanssijat Luokka:Suomalaiset koreografit Luokka:Pro Finlandia -palkitut Luokka:Vuonna 1934 syntyneet Luokka:Vuonna 2020 kuolleet
EuroSepi Kumpulainen Remix

EuroSepi Kumpulainen Remix on laulaja Sepi Kumpulaisen vuonna 1993 julkaistu "minialbumi". Levy sisältää Kumpulaisen aiempien albumeiden kappaleita elektromusiikkiversioina. Albumi ei saanut erityistä menestystä aikaisempiin albumeihin verrattuna. Albumin julkaistiin CD-levynä ja C-kasettina. ==Kappaleet== # # # # # # ==Lähteet== Luokka:Sepi Kumpulaisen albumit Luokka:Vuoden 1993 albumit
Les arts florissants (ooppera)

Les arts florissants (H. 487) on ranskalaisen Marc-Antoine Charpentierin säveltämä lyhyt kamariooppera. Tekijän itsensä mukaan se on ”musiikillinen idylli”. Oopperassa on viisi näytöstä. ==Historia== Marc-Antoine Charpentier sävelsi Les arts florissantsin vuonna 1685 Guisen herttuattaren palveluksessa olleiden muusikkojen ryhmälle. Herttuatar oli kuningas Ludvig XIV:n serkku, ja musiikki oli tarkoitettu esitettäväksi herttuattaren Pariisin-asunnossa. Oopperan ranskankielisen libreton tekijä on jäänyt tuntemattomaksi. Libretto on luonteeltaan allegoria, ja se käyttää mytologian ja luonnon symboliikkaa — kaikki aiheita, jotka olivat ajan yleisölle tuttuja. Ooppera on kertomus taiteiden kukoistuksesta Ludvig XIV:n rauhaisan ja taiteita tukevan hallinnon aikana. Taiteet ja joukko sotilaita keskustelevat keskeisten henkilöiden La paix’n (Rauha) ja La discorden (Eripura) kanssa. ==Osajako== Les arts florissants on sävelletty seitsemälle äänelle, viisiääniselle kuorolle, kahdelle poikkihuilulle, kolmelle viola da gamballe ja basso continuolle. Pääosat esiintymisjärjestyksessä, ääniala ja ensimmäisen esityksen esiintyjät: *La Musique (Musiikki) – sopraano – Jacqueline-Geneviève de Brion *La Poésie (Runous) – sopraano – Antoinette Talon *La Peinture (Maalaustaide) – tenori – Marc-Antoine Charpentier *L’Architecture (Arkkitehtuuri) – mezzosopraano – Marie Guilbault de Grandmaison *La Discorde (Eripura) – basso – Pierre Beaupuis *La Paix (Rauha) – sopraano – Elisabeth ”Isabelle” Thorin *Un Guerrier (sotilas) – baritoni – Germain Carlier == Aiheesta muualla == * * *"Les Arts florissans", Marc-Antoine Charpentier: Oeuvres complètes, ser. I vol. 7 (facs.), ed. H. Wiley Hitchcock. Pariisi: Minkoff France, 1996, s. 120–164 Arts florissants, Les
Aarhus GF

Aarhus Gymnastikforening af 1880 (AGF, AGF Århus) on yksi Tanskan vanhimmista ja menestyneimmistä jalkapallojoukkueista. Aarhus GF on pelannut ylimmällä sarjatasolla pidempään kuin mikään muu tanskalainen joukkue. Joukkueen kotikenttä on Aarhusin kaupungissa sijaitseva Ceres Park, jonka katsojakapasiteetti on 19 433 henkeä. Kentällä pelataan myös joitakin Tanskan maajoukkueen pelejä. == Joukkue == === Nykyinen kokoonpano === Päivitetty 7. tammikuuta 2024AGF squad , agf.dk == Tunnetuimpia pelaajia == * Marc Rieper * Flemming Poulsen * Stig Tøfting * Jakob Poulsen * Jørgen Olesen * Troels Rasmussen * Henry From * Jan Bartram * Aage Rou Jensen * John Sivebæk * Brian Steen Nielsen * John Stampe * Leon Andreasen * Benny Feilhaber * Liam Miller *Kári Árnason *Aron Jóhansson *Tuomas Aho *Petri Pasanen == Saavutukset == * Tanskan superliiga: mestaruus 1954–55, 1955–56, 1956–57, 1960, 1986 * Tanskan cup: mestaruus 1954–55, 1956–57, 1959–60, 1960–61, 1964–65, 1986–87, 1987–88, 1991–92, 1995–96 * UEFA Champions League: neljännesvälierät 1961 * 65 kautta Tanskan Superliigassa * 9 kautta Tanskan toiseksi ylimmällä sarjatasolla == Lähteet == == Aiheesta muualla == * Virallinen sivusto * Virallinen faniklubi Luokka:Tanskalaiset jalkapalloseurat Luokka:Aarhusin urheilu Luokka:Vuonna 1880 perustetut urheiluseurat
Cyril Szalkiewicz

Cyril Swatoslaw Szalkiewicz (alk. Leliwa-Szalkiewicz; 21. joulukuuta 1914 Impilahti – 17. helmikuuta 1969 Kangasniemi) oli suomalainen pianisti. Hänet tunnetaan erityisesti Jean Sibeliuksen ja Frédéric Chopinin pianomusiikin tulkitsijana. Sukujuuriltaan puolalainen Cyril Szalkiewicz suoritti piano- opintonsa Viipurin musiikkiopistossa ja jatkoi niitä vielä Pariisissa vuoteen 1939. Opiskelurahoja hän ansaitsi ravintolapianistina. Vuodesta 1933 lähtien hän piti useita omia konsertteja sekä kotimaassa että ulkomailla ja esiintyi myös laulajien ja orkesterien solistina. Szalkiewicz toimi pitkään harjoituspianistina Suomen Kansallisoopperassa. Hän kuoli sairauskohtaukseen kesken soiton säestäessään Tamara Lundin konserttia Kangasniemen yhteiskoululla. Szalkiewicz oli syvällisesti perehtynyt Jean Sibeliuksen pianomusiikkiin säveltäjän itsensä johdolla, ja 1950- ja 1960-luvulla hän nauhoitti kaikki tämän pianosävellykset Yleisradiolle. == Lähteet == * Virtamo, Keijo (toim.): Otavan musiikkitieto. Otava 1997. Luokka:Suomalaiset pianistit Luokka:Suomenpuolalaiset henkilöt Luokka:Vuonna 1914 syntyneet Luokka:Vuonna 1969 kuolleet
Live in Denmark 1972

__NOTOC__ Live in Denmark 1972 on Deep Purplen livealbumi joka on taltioitu K.B. Hallenissa Tanskan Kööpenhaminassa. Tanskan yleisradio kuvasi keikan ja se on myös julkaistu videona ja DVD:nä. CD:n lähteenä on käytetty alkuperäisiä kuva- ja ääninauhoja. Levy on julkaistu myöhemmin nimellä Live in Denmark 1972. == Kappaleet == === CD 1 === # # # # === CD 2 === # # # # # == Kokoonpano == * Ian Gillan – laulu, lyömäsoittimet * Ritchie Blackmore – kitara * Roger Glover – basso * Jon Lord – urut * Ian Paice – rummut == Aiheesta muualla == * Live in Denmark 1972 discogs.com -sivustolla Luokka:Vuoden 2007 konserttitallenteet Luokka:Deep Purplen konserttitallenteet Luokka:Konserttielokuvat
Meebo

Meebo oli vuonna 2005 perustettu Ajaxiin pohjautuva internet-selaimessa toimiva pikaviestintäohjelma, joka tuki monia viestintäjärjestelmiä kuten Yahoo! Messengeria, Windows Live Messengeria, Google Talkia, AOL Instant Messengeria, ICQ:ta ja Jabberia. Meebo suljettiin vuonna 2012, kun Google osti sen ja siirsi koko sen henkilökunnan Google+ -tiimiinsä. == Lähteet == Luokka:Pikaviestintäohjelmat
Deep Purple in Concert

__NOTOC__ Deep Purple in Concert on Deep Purplen livealbumi, joka sisältää yhtyeen kaksi BBC-esiintymistä vuosilta 1970 ja 1972. Kappaleet 1–4 on äänitetty BBC-studioilla The Sunday Show -ohjelmassa 19. helmikuuta 1970, ja kappaleet 5–12 nauhoitettiin BBC Sounds of the Seventies -show’ssa Paris- teatterissa Lontoossa 9. maaliskuuta 1972. == Kappaleet == # # # # # # # # # # # # == Kokoonpano == * Ian Gillan – laulu, lyömäsoittimet * Ritchie Blackmore – kitara * Roger Glover – basso * Jon Lord – urut * Ian Paice – rummut == Arvostelut == * AllMusic: AllMusic review == Lähteet == Luokka:Vuoden 1980 konserttitallenteet Luokka:Deep Purplen konserttitallenteet
Liberian toinen sisällissota

Liberian toinen sisällissota käytiin vuosina 1999-2003. Sota alkoi vuonna 1999, kun Guineaan paenneet kapinallisjoukot aloittivat hyökkäykset Liberian pohjoisosiin. Vuosina 1989–1996 käydyn ensimmäisen sisällissodan jälkeen olot Liberiassa jatkuivat epävakaina. Entinen kapinapäällikkö Charles Taylor ei presidentinvaalit voitettuaan onnistunut tuomaan rauhaa maahan. Useat Taylorin vastustajat pakenivat maasta, ja alkoivat suunnitella tämän syrjäyttämistä. Taylorin tuettua hyökkäystä Guineaan alkoi maan presidentti Lansana Conté tukea liberialaisia kapinallisia, jotka vaativat Taylorin eroa. Taylor ei luottanut Liberian armeijaan, joka pitkälti periytyi edellisiltä hallitsijoilta, joita vastaan Taylor oli kapinallisena sotinut. Hän tukeutui sen sijaan miliiseihin, jotka koostuivat hänen omista vanhoista kapinallisistaan. Taylor sai tukea myös Sierra Leonessa toimivalta kapinallisjärjestö Revolutionary United Frontilta, jota hän oli tukenut vuodesta 1990 asti. Tayloria vastassa olivat Guinean tukema Liberians United for Reconciliation and Democracy (LURD) sekä vuoden 2003 maaliskuussa kaakkois-Liberiaan hyökännyt Norsunluurannikon tukema Movement for Democracy in Liberia (MODEL). Elokuuhun 2003 mennessä LURD oli taistellut tiensä pohjoisesta pääkaupunki Monroviaan. MODEL hallitsi noin puolta, mutta pääosin harvaanasuttua Liberiaa. Länsiafrikkalaisten rauhanturvajoukkojen, joita Yhdysvallat avusti sekä rahallisesti että sotilaallisesti, saavuttua Taylor lähti maanpakoon Nigeriaan. Rauhansopimus allekirjoitettiin 18. elokuuta 2003. Tämän jälkeen LURD vetäytyi pääkaupunki Monroviasta, ja kaupunki joutui rauhanturvaajien haltuun.http://global.finland.fi/Public/default.aspx?contentid=40999 Toisen sisällissodan jälkeen maassa alkoi voimakas jälleenrakennustyö, ja ensimmäiset sodan jälkeiset vaalit pidettiin loka-marraskuussa 2005. == Lähteet == Luokka:Afrikan valtioiden sisällissodat Luokka:Liberian historia Luokka:Liberian sodat
Kärim Mäsimov

Kärim Mäsimov (, s. 15. kesäkuuta 1965 Tselinograd, Kazakkien sosialistinen neuvostotasavalta, nykyään Astana, Kazakstan) on kazakstanilainen poliitikko, joka oli kahteen otteeseen Kazakstanin pääministeri. Hän aloitti tehtävässään 10. tammikuuta 2007. Mäsimov osaa puhua kazakkia, venäjää, kiinaa, englantia ja arabiaa. Hän on uransa aikana toiminut muun muassa Hongkongissa Kazakstanin kaupankäyntioperaatioiden johtotehtävissä. Sitä ennen hän opiskeli Kiinassa. Mäsimovilla ajatellaan olevan hyvät yhteydet myös Kremliin. Hän työskenteli aiemmin varapääministerinä 19. tammikuuta 2006 - 9\. tammikuuta 2007 ja talousministerinä sekä liikenteen ja viestinnän budjettisuunnitteluministerinä vuonna 2001. Pravda-lehden mukaan häntä pidetään ”yhtenä vaikutusvaltaisimmista hahmoista presidentin sisäpiirissä”. Presidentti Nazarbajev nimitti Mäsimovin Danïal Ahmetovin seuraajaksi pääministerinä 9. tammikuuta 2007. Nur Otan -puolue hyväksyi Mäsimovin ehdokkuuden ja Kazakstanin parlamentti vahvisti nimityksen 10. tammikuuta. Mäsimov oli ensimmäinen pääministerin tehtävässä toimiva uiguuri, vaikka hänen Kazakstanin sisämaanpassinsa mukaan hän on kansallisuudeltaan kazakki. ==Lähteet== ==Aiheesta muualla== *Kazakh President accepts Prime Minister’s resignation Luokka:Kazakstanin pääministerit Luokka:Vuonna 1965 syntyneet Luokka:Elävät henkilöt
Ammunta kesäolympialaisissa 1996

Atlantan kesäolympialaisissa 1996 ammunnassa kilpailtiin kymmenessä miesten lajissa ja viidessä naisten lajissa. ==Mitalistit== ===Miehet=== Laji: Kultaa: Kultaa: Hopeaa: Hopeaa: Pronssia: Pronssia: 10 m ilmakivääri Artjom Hadžibekov 695,7 (594+101,7) Wolfram Waibel Jun. 695,2 (596+99,2) Jean Pierre Amat 693,1 (591+102,1) 50 m pienoiskivääri, makuu Christian Klees 704,8 (600+104,8) Sergei Beljajev 703,3 (598+105,3) Jozef Gönci 701,9 (599+102,9) 50 m pienoiskivääri, asennot Jean Pierre Amat 1273,9 (1175+98,9) Sergei Beljajev 1272,3 (1175+97,3) Wolfram Waibel Jun. 1269,6 (1170+99,6) 10 m ilmapistooli Roberto di Donna 684,2 (585+99,2) Wang Yifu 684,1 (587+97,1) Tanju Kirjakov 683,8 (584+99,8) 25 m olympiapistooli Ralf Schumann 698,0 (596+102,0) Emil Milev 692,1 (590+102,1) Vladimir Vohmjanin 691,5 (589+102,5) 50 m pistooli Boris Kokorev 666,4 (570+96,4) Igor Basinski 662,0 (565+97,0) Roberto di Donna 661,8 (569+92,8) 10 m olympiakivääri Yang Ling 685,8 (585+100,8) Xiao Jun 679,8 (577+102,8) Miroslav Januš 678,4 (580+98,4) Skeet Ennio Falco 149 (125+24) Mirosław Rzepkowski 148 (123+25) Andrea Benelli 147 (123+24) Trap Michael Diamond 149 (124+25) Joshua Lakatos 147 (123+24) Lance Bade 147 (123+24) Kaksoistrap Russell Mark 189 (141+48) Albano Pera 183 (139+44) Zhang Bing 183 (140+43) ===Naiset=== Laji: Kultaa: Kultaa: Hopeaa: Hopeaa: Pronssia: Pronssia: 10 m ilmakivääri Renata Mauer 497,6 (395+102,6) Perta Horneber 497,4 (397+100,4) Aleksandra Ivošev 497,2 (395+102,2) 50 m pienoiskivääri, asennot Aleksandra Ivošev 686,1 (587+99,1) Irina Gerasimjonok 680,1 (585+95,1) Renata Mauer 679,8 (589+90,8) 10 m ilmapistooli Olga Klotšneva 490,1 (389+101,1) Marina Logvinenko 488,5 (390+98,5) Marija Grozdeva 488,5 (389+99,5) 25 m urheilupistooli Li Duihong 687,9 (589+98,9) Diana Jorgova 684,8 (585+99,8) Marina Logvinenko 684,2 (583+101,2) Kaksoistrap Kimberly Rhode 141 (108+33) Susanne Kiermayer 139 (105+34) Deserie Huddleston 139 (103+36) ==Mitalitilasto== 1\. 3 2 1 6 2\. 2 2 1 5 3\. 2 2 0 4 4\. 2 1 2 5 5\. 2 0 1 3 6\. 1 1 1 3 6\. 1 1 1 3 8\. 1 0 1 2 8\. 1 0 1 2 10\. 0 2 2 4 11\. 0 2 1 3 12\. 0 1 1 2 13\. 0 1 0 1 14\. 0 0 1 1 14\. 0 0 1 1 ==Suomalaiset== Nimi: Laji: Tulos: Sijoitus: Petri Eteläniemi 25 m olympiapistooli 579 19. Juha Hirvi 50 m pienoiskivääri, asennot 1164 13. Juha Hirvi 10 m ilmakivääri 589 15. Juha Hirvi 50 m pienoiskivääri, makuu 589 42. Krister Holmberg 10 m olympiakivääri 672,2 6. Raimo Kauppila Kaksoistrap 133 15. Riitta-Mari Murtoniemi Kaksoistrap 133 5. Satu Pusila Kaksoistrap 100 11. ==Lähteet== * Kansainvälisen ampumaurheiluliiton (ISSF) tietokanta * Kansainvälisen olympiakomitean tietokanta Luokka:Kesäolympialaiset 1996 1996
Hui-Hai

Hui-Hai on kolmas studioalbumi Soitinmenot-televisiosarjassa esitetyistä lauluista. Albumi on julkaistu vuonna 1987. Albumin laulut sävelsi Aarno Raninen salanimellä George Romain ja sanoitti Pertsa Reponen salanimellä Alan Dorkin. Albumilla artistiryhmää ei kutsuta aiempaan tapaan nimellä ”Soitinmenot”, vaan nimellä ”Hui-Hai joukko”. Albumilla on mukana myös Aake Kalliala kahdella esittämällään kappaleella, vaikka hän ei esiinny tv-sarjan vakituisessa ryhmässä. Soitinmenot-sarjan lauluja on julkaistu aiemmin albumeilla Soi-tin-me-not ja Uffaffaa!. == Artistit == * Heikki Kinnunen * Eija Ahvo * Susanna Haavisto * Erkki Saarela * Aake Kalliala == Kappaleet == Suluissa on merkitty kappaleen esittäjä/esittäjät. "Tähdellä" (*) merkityt kappaleet esittää: Heikki Kinnunen, Eija Ahvo, Susanna Haavisto ja Erkki Saarela. === A-puoli === # * # * # * # * # (Aake Kalliala) # * # (Eija Ahvo ja Susanna Haavisto) === B-puoli === # * * # * # * # (Eija Ahvo ja Susanna Haavisto) # (Aake Kalliala) # (Heikki Kinnunen ja Erkki Saarela) # * ==Tekijät== * Aarno Raninen – tuottaja, säveltajä, sovittaja, kapellimestari * Pertsa Reponen – sanoittaja * Harri Sutinen – äänittäjä * Per Wallenius – äänittäjä * Markku Niskanen – valokuvaaja * Pike Rautiainen – kannen suunnittelija Luokka:Vuoden 1987 albumit Luokka:Soitinmenojen albumit
Pärnu Rannastaadion

Pärnu Rannastaadion on monikäyttöinen stadion Pärnussa, Virossa. Stadionin pääkäyttäjä on jalkapalloseura JK Vaprus Pärnu, jonka edustusjoukkue pelaa Viron pääsarjaa Meistriliigaa. Stadionilla on 1900 istumapaikkaa. Stadion on rakennettu jo neuvostoajoilla, ja kunnostaminen on jäänyt vähiin, joten erityisesti pääkatsomo ja juoksurata ovat todella heikossa kunnossa. ==Aiheesta muualla== World Stadiums.com Rannastaadion Luokka:Viron jalkapallostadionit
Kärsämäen kirkko

Kärsämäen kirkko on Kärsämäen seurakunnan kirkko. Kirkko sijaitsee Junnonkankaalla valtateiden 4 ja 28 risteyksen tuntumassa. Tyyliltään puukirkko on empiretyylinen, lähes tasavartinen ristikirkko, jonka keskiosassa on pieni torni. Kirkon suunnitteli Yleisten rakennusten intendentinkonttorissa C. L. Engel vuonna 1828. Kirkko rakennettiin kuitenkin vasta vuonna 1842. Kellotapuli on rakennettu samana vuonna kuin kirkko Ernst Lohrmannin suunnitelmien mukaan. Kirkon rakennustyön rakennusmestarina toimi tunnettu kirkonrakentaja Jaakko Kuorikoski. Kirkon ja kellotapulin välinen silta on ainutlaatuinen. Kirkkoon on tehty kolme suurempaa korjausta vuosina 1938, 1964 ja 1986. ==Ensimmäinen kirkko== Kärsämäen ensimmäinen kirkko oli hirsinen paanuilla katettu suorakirkko. Kirkko oli valmistunut vuonna 1765 ja se purettiin vuonna 1841. Kirkko sijaitsi Kattilakosken partaalla Pyhäjoen rannalla. Vanhasta kirkosta on peräisin uudessakin kirkossa esillä oleva votiivilaiva. Vanhan kirkon rakennuspaikan läheisyyteen on vuonna 2004 valmistunut arkkitehti Anssi Lassilan suunnittelema Paanukirkko, joka modernista ulkoasustaan huolimatta on rakennettu vanhoilla 1700-luvun työmenetelmillä. ==Lähteet== == Aiheesta muualla == * Kärsämäen kirkko * Kirkko Luokka:Pohjois-Pohjanmaan kirkkorakennukset Luokka:Suomen puiset ristikirkot Luokka:Carl Ludvig Engelin suunnittelemat rakennukset Luokka:Uusklassinen arkkitehtuuri Luokka:Suomen 1840-luvulla rakennetut kirkot
Magnya Carta

__NOTOC__ Magnya Carta on Antic Cafen kolmas albumi, joka julkaistiin Japanissa 29. marraskuuta 2006. == Kappaleet == # LOCK ON ?THE? GoNEWSekai # Smile Ichiban Ii Onna # NYAPPY in the world 2 # #*-@Pipopapo Telepathy@-*# # Maple Gunman # Pusshin Purin # Nanairo Crayon De Egaku Hikari # Snow Scene # Jikoai Shugisha No Mijuku Na Akuma # Meguriaeta no Kiseki # BondS ~ Kizuna ~ [Magnya mix] == Lähteet == Luokka:Vuoden 2006 albumit Luokka:Antic Cafen albumit
Ilmakennopatja

Ilmakennopatja on patja, jossa perinteinen jousisto on korvattu ilmakennoilla. Patja on jaettu kennoihin, jotka on yhdistetty toisiinsa ilmakanavilla. Ilmakanavien kautta paine pääsee tasaantumaan samanlaiseksi jokaiseen kennoon, jolloin patja myötäilee ja tukee vartaloa tasaisesti joka kohdasta. Ilmakennoon perustuvia patjoja on valmistettu USA:ssa jo toistakymmentä vuotta. Ensimmäisiä asiakkaita olivat sairaalat ja niissä erityisesti potilaat, jotka joutuivat makaamaan liikkumatta pitkiä aikoja. ==Aiheesta muualla== *Tietoa ilmakennopatjojen käytöstä makuuhaavapotilailla Luokka:Vuoteet
Kaldea

Kaldea on Irakissa vanhalla ajalla sijainneesta Babyloniasta käytetty hellenistinen nimitys. Uus-Babyloniaa, jonka eräs kuningas Nebukadressar II valtasi Jerusalemin, sanotaan monesti Kaldean dynastiaksi. Kaldea tunnettiin oraakkeleistaan (Kaldean oraakkelit), maageistaan, mytologiasta ja astrologiasta. Nimi Kaldea viittaa nimenomaan Etelä-Babyloniaan, joka oli noin 600 kilometriä pitkä tulvatasanko. == Katso myös == * Kaldealaiset == Aiheesta muualla == *Jewish Encyclopedia: Chaldea *Encyclopedia Britannica: Chaldea *Study Light: Kasidy *The Chaldean Church: The Christians in Iraq *Magic of the Egyptians and Chaldeans Luokka:Babylonia Luokka:Seulonnan keskeiset artikkelit
Katalonianpaimenkoira

Katalonianpaimenkoira (, ) on Pohjois-Espanjan Kataloniasta kotoisin oleva keskikokoinen paimenkoira, joka kuuluu FCI-roturyhmään 1 – Lammas- ja karjakoirat. == Ulkonäkö == Silmät ovat pyöreät, avoimet ja tumman meripihkan väriset. Korvat ovat riippuvat, kolmionmuotoiset, ohuet ja korkealle kiinnittyneet. Espanjassa työkoirilta typistetään usein korvat, mikä on Suomessa kiellettyä. Käpälät ovat soikeat, ja takakäpälissä on kaksoiskannukset. Häntä on melko alas kiinnittynyt ja voi olla joko lyhyt (alle 10 cm) tai pitkä. Joskus syntyy myös hännättömiä pentuja, ja Espanjassa työkoirien hännät saatetaan typistää. Karvapeite on pitkä, karkea ja joko vähän laineikas tai suora. Se muodostaa päähän viikset, parran ja kulmakarvat sekä päälaelle "tupsun". Myös raajoissa ja hännässä on runsas karvapeite. Hyväksytyt värit ovat kellanruskea vaaleasta tummaan, hiekanruskea (valkoisten, kellanruskeiden, kastanjanruskeiden ja mustien karvojen sekoitus) vaaleasta tummaan, harmaa (valkoisten, harmaiden ja mustien karvojen sekoitus) hopeasta mustanharmaaseen sekä musta ruskein merkein (black & tan). Uroksen säkäkorkeus vaihtelee 47–55 cm välillä ja nartun 45–53 cm välillä.Katalonianpaimenkoira. Suomen Kennelliitto, 8.10.2013. Viitattu 31.1.2020. == Luonne ja käyttäytyminen == Katalonianpaimenkoira on toimelias, rauhallinen, valpas, älykäs, sitkeä ja miellyttävä. Se on erittäin säänkestävä sopeutuen sekä kylmiin että kuumiin olosuhteisiin. Omistajaansa ja tämän paimennettavia eläimiä kohtaan se on erittäin omistautunut, mutta vieraisiin se suhtautuu kuitenkin pidättyväisesti. Rotu sopeutuu nykyisin niin lammaspaimeneksi, vartiokoiraksi kuin seurakoiraksikin. Se kykenee paimentamaan vaativissakin olosuhteissa, kuten vuoristoseuduilla. == Alkuperä == Rotu jalostettiin paimenkoiraksi Kataloniassa, erityisesti Pyreneitten vuoristossa. Sen kantarodun arvellaan todennäköisesti olleen bergamonpaimenkoira, ja sen lähin sukulainen on vuoriston pohjoispuolella Ranskassa kehittynyt pyreneittenpaimenkoira.Gómez-Toldrà, Salvador. Suuri koirakirja 1. Tammi, Helsinki: 1991. Vaikeissa olosuhteissa paimenkoirien piti paitsi paimentaa, myös vartioida. == Terveys == Joillakin sukulinjoilla on taipumusta lonkkaniveldysplasiaan. == Katso myös == *Cerdanyanpaimenkoira ==Lähteet== ==Aiheesta muualla== *Suomen Katalonianpaimenkoirat ry *Katalonianpaimenkoira Koirat.com:ssa *Katalonianpaimenkoiran rotumääritelmä *Gos d'Atura Info *Gos d'Atura europe *Gos D'Atura DonnaMosa Luokka:Espanjalaiset koirarodut Luokka:FCI 1 Lammas- ja karjakoirat (paitsi sveitsinpaimenkoirat) Luokka:Paimenkoirat
California Jamming

__NOTOC__ California Jamming on Deep Purplen livealbumi, joka on nauhoitettu California Jam-festivaaleilla huhtikuussa 1974. Ääniraita on otettu videoversiosta. Uusi parempilaatuinen ja koko setin sisältävä versio julkaistiin vuonna 2003 nimellä Just Might Take Your Life. == Kappaleet == # # # # # # == Kokoonpano == * David Coverdale – laulu * Ritchie Blackmore – kitara * Glenn Hughes – basso, laulu * Jon Lord – urut, kosketinsoittimet * Ian Paice – rummut == Arvostelut == * AllMusic: AllMusic review == Lähteet == Luokka:Vuoden 1996 konserttitallenteet Luokka:Deep Purplen konserttitallenteet
Hoysala

Hoysala oli mahtava eteläintialainen valtakunta, joka hallitsi nykyistä Karnatakan osavaltiota vuosina 1040–1346. Valtakunnan pääkaupunki oli aluksi Belurissa, myöhemmin Halebidussa.Koramangala www.hoysala.in Hoysalan hallitsijat olivat lähtöisin Karnatakan vuoristoisilta seuduilta. He käyttivät hyväkseen Länsi-Chalukyan ja Kalachurin kuningaskuntien välistä sotaa ja laajensivat valta-aluettaan Karnatakaan ja Kaverijoen pohjoispuolelle nykyisen Tamil Nadun alueelle. 1200-luvun alussa he hallitsivat pääosaa nykyisestä Karnatakasta, osia Tamil Nadusta ja Andhra Pradeshin länsiosia Deccanin ylängöllä. Hoysalan valtakausi oli tärkeää aikaa kuvataiteiden, arkkitehtuurin ja uskonnon kehittymiselle Etelä-Intiassa. Nykyisin Hoysalat muistetaan ennen kaikkea temppeliarkkitehtuuristaan. Yksi tunnetuimmista on Somnathpurin temppeli, joka on rakennettu vuonna 1260.Ebookers / Bangalore Temppeleitä on säilynyt yli sata. Hallitsevat uskonnot olivat jainalaisuus ja vaishnavismi eli vishnulaisuus, eräs hindulaisuuden pääsuuntauksista. Our Karnataka Kuningas Vishnuvardhana rakennutti useita temppeleitä osoittaakseen taloudellista ja sotilaallista riippumattomuuttaan. Kaiken kaikkiaan Hoysalan valtiaat rakennuttivat noin 1500 temppeliä.Flonnet Kannadaa ja sanskriittia käytettiin molempia kirjallisuuden kielinä. Hoysalan talous perustui maanviljelyyn.OurKarnataka Viljelymaat oli organisoitu kaksitasoiseen feodaalijärjestelmään. Valtion kustannuksella rakennutettiin tekoaltaita kastelua varten, sekä kattava tieverkosto. == Lähteet == Luokka:Intian kuningaskunnat
Sidamo

Sidamo on afroaasialaisiin kieliin kuuluva kieli, jota puhutaan Etiopiassa. Sillä on 2,98 miljoonaa puhujaa.Ethnologue: Sidamo Viitattu 11.7.2015. Kieltä on mahdollista opiskella yliopistossa pääaineena ja sitä käytetään myös hallituksen työskentelykielenä. Ennen vuotta 1993 oli käytössä etiopialainen kirjaimisto, sen jälkeen latinalainen. ==Lähteet== Luokka:Kuušilaiset kielet Luokka:Etiopian kielet
Just Might Take Your Life

Just Might Take Your Life on Deep Purplen California Jam -esiintymisestä tehty parempilaatuinen versio vuodelta 2003. Se sisältää myös aiemmista painoksista puuttuneen "Lay Down Stay Down" -kappaleen. Tosin välispiikkejä on jouduttu editoimaan, jotta levy mahtuisi yhdelle CD:lle. == Kappaleet == #Burn #Might Just Take Your Life #Lay Down Stay Down #Mistreated #Smoke On The Water #You Fool No One - The Mule #Space Truckin' == Kokoonpano == * David Coverdale – laulu * Ritchie Blackmore – kitara * Glenn Hughes – basso, laulu * Jon Lord – urut, kosketinsoittimet * Ian Paice – rummut Luokka:Vuoden 2003 konserttitallenteet Luokka:Deep Purplen konserttitallenteet
Perks and Tit

Perks and Tit on Deep Purplen livejulkaisu. Se on nauhoitettu San Diegon Sports Arenalla 9. huhtikuuta 1974, vain kolme päivää legendaarisen California Jam -keikan jälkeen. Albumi ei sisällä koko esiintymistä. Albumi on julkaistu myöhemmin uudelleen nimellä Live in San Diego 1974. == Kappaleet == #Burn #Might Just Take Your Life #Lay Down Stay Down #Mistreated #Smoke On The Water #Keyboard Solo == Muusikot == *David Coverdale: laulu *Ritchie Blackmore: kitara *Glenn Hughes: basso, laulu *Jon Lord: urut, kosketinsoittimet *Ian Paice: rummut Luokka:Deep Purplen konserttitallenteet Luokka:Vuoden 2004 konserttitallenteet
Live in London (Deep Purplen albumi)

Live in London on Deep Purplen livealbumi, jonka BBC nauhoitti In Concert -sarjaansa 22. toukokuuta 1974 Kilburn Gaumont Statessa Lontoossa. Syyskuussa 2007 julkaistu remasteroitu versio sisältää alkuperäiseltä versiolta puuttuneen "Space Truckin'" -kappaleen. == Kappaleet == === LP === ;A-puoli # # # # ;B-puoli # * # === Remasteroitu painos === ;CD 1 # # # # # ;CD 2 # # == Kokoonpano == * Ritchie Blackmore – kitara * David Coverdale – laulu * Jon Lord – urut, kosketinsoittimet * Ian Paice – rummut * Glenn Hughes – basso, laulu == Arvostelut == * AllMusic: AllMusic review == Lähteet == Luokka:Vuoden 1982 konserttitallenteet Luokka:Deep Purplen konserttitallenteet
Shake It Up Şekerim

Shake It Up Şekerim on turkkilaisen laulajan Kenan Doğulun kappale, joka oli Turkin edustuskappale Helsingissä 2007 järjestetyssä Eurovision laulukilpailussa. Kappale sijoittui finaalissa sijalle 4 ja sai yhteensä 163 pistettä. == Lähteet == Luokka:Vuoden 2007 euroviisuedustuskappaleet Luokka:Turkin euroviisuedustuskappaleet
Made in Europe

Made in Europe on Deep Purplen livealbumi, joka on nauhoitettu MK III- kokoonpanon viimeisellä euroopankiertueella keväällä 1975. Samoilta keikoilta on julkaistu myös albumit MK III The Final Concerts ja Live in Paris 1975. == Kappaleet == A-puoli # # # B-puoli # * # *Nauhoituspaikat: 4.4.1975 Graz, Itävalta. 5.4.1975 Saarbrücken, Saksa. 7.4.1975 Pariisi, Ranska. == Kokoonpano == *David Coverdale - laulu *Ritchie Blackmore - kitara *Glenn Hughes - basso, laulu *Jon Lord - urut, kosketinsoittimet *Ian Paice - rummut == Lähteet == Luokka:Vuoden 1976 konserttitallenteet Luokka:Deep Purplen konserttitallenteet
J. F. Naaralainen

Joel Fridolf Naaralainen (13. joulukuuta 1867 Längelmäki – 30. joulukuuta 1915 Korpilahti) oli suomalainen poliitikko, joka toimi SDP:n kansanedustajana vuosina 1907–1908. == Elämä == Längelmäen Naarajärvellä syntyneen Joel Fridolf Naaralaisen vanhemmat olivat maanviljelijä Elias Eliaanpoika Naaralainen (synt. Tevajärvi, 1843-1896) ja Heta-Liisa Naarajärvi (1843-1916). Perheeseen syntyi kaikkiaan 15 lasta. Naaralainen kävi kansakoulun lisäksi Otavan maanviljelyskoulun, jonka jälkeen hän oli maa- ja metsätöissä Pohjois-Hämeessä ja Pohjanmaalla. 1890-luvulla Naaralinen toimi Iin vaivaistalon johtajana ja vaikutti vuosikymmenen jälkipuoliskolla Tampereella muun muassa Työväen Puukauppa Oy:n johtajana. 1900-luvun alussa Naaralainen oli torpparina Laukaan Suolahdessa. Hän kuului työväenyhdistykseen ja toimi Suolahden nuorisoseuran puheenjohtajana. Vuonna 1907 Naaralainen valittiin kansanedustajaksi Suomen ensimmäisissä yksikamarisen eduskunnan vaaleissa. Vaalien jälkeen uutisoitiin, etteivät Naaralainen ja ruotsalaista kansanpuoluetta edustanut A. R. Hedberg olleet vaalikelpoisia, koska olivat jättäneet maksamatta kahden edellisen vuoden kruununverot. Koska kummastakaan ei tehty valitusta, saivat he valtakirjat edustajatoimensa hoitamiseen. Maaliskuussa 1908 Naaralainen erotettiin sosialidemokraattien eduskuntaryhmästä, kun poliisi oli korjannut hänet talteen kadulle sammuneena. Tapauksen johdosta pilalehti Tuulispää kutsui Naaralaista sekä toista runsaasta alkoholinkäytöstään tunnettua kansanedustajaa Antti Mäkeliniä ”putelineuvokseksi”. Satakunta-lehden kolumnisti Algot Untola puolestaan sanoi heidän olevan ”kieltolakitaistelussa karaistuja”. Naaralaisen ainoaksi jäänyt kansanedustajakausi päättyi jo heinäkuussa 1908 eduskunnan hajottamiseen. Eduskuntatyönsä jälkeen Naaralainen menetti torppansa ja joutui perheineen joksikin aikaa vaivaistaloon. Myöhemmin hänellä oli oma maatila Längelmäellä ja 1910-luvun vaihteesta lähtien Korpilahdella. Naaralainen toimi jonkin aikaa myös Längelmäen vt. nimismiehenä ja elokuussa 1915 hänet nimitettiin poliisikonstaapeliksi Korpilahdelle. Naaralainen kuoli keuhkokuumeeseen 48-vuotiaana joulukuussa 1915. == Perhe == Naaralaisen puoliso oli Joutsasta kotoisin ollut Amalia Koittila (s. 1873), jonka kanssa hän avioitui vuonna 1894. Pariskunnalla oli neljä lasta. ==Lähteet== Luokka:Kansanedustajat Luokka:Suomen Sosialidemokraattisen Puolueen poliitikot Luokka:Vaasan läänin itäinen vaalipiiri Luokka:Vuonna 1867 syntyneet Luokka:Vuonna 1915 kuolleet
Assuruballit II

Assuruballit II (Ashur-uballit II, Aššur-uballit II) oli Assyrian viimeinen kuningas 612–609 eaa. Hän oli sotilasylimystön jäsen, joka saattoi olla toiseksi viimeisen kuninkaan Sinsharishkunin veli. Assur-uballit II pakeni Ninivestä meedialaisten hyökätessä sinne. Hän pystyi puolustamaan Syyrian Harranissa kaupunkia meedialaisia vastaan Egyptin suuren armeijan turvin. Egyptiläiset lähtivät kotimaahansa 610 eaa. ja silloin babylonialaiset ja meedialaiset hyökkäsivät Harraniin ryöstäen sen. Assyria kutsui Egyptiltä apua, Juudan kuningas Joosia liittoutui Babylonian kanssa estääkseen egyptiläisten saapumisen maahan. Faarao Neko II:n joukot voittivat kuitenkin Juudan joukot Megiddossa ja Joosia kuoli taistelussa. Nekon joukot jatkoivat etenemistään ja liittyivät Assur-Uballitin joukkoihin. Egyptiläiset kuitenkin saarrettiin Harraniin ja lyötiin taistelussa. Assur-Uballit II lienee kuollut Harranin saarrossa 609 eaa. Luokka:Assyrian kuninkaat